Plaasmoorde!!!!! Farm Murders!!!!! - Page 280 - Stormfront
Page 280 of 673 « First < 180 230 266 267 268 269 270 271 272 273 274 275 276 277 278 279 280 281 282 283 284 285 286 287 288 289 290 291 292 293 294 330 380 > Last »
06-25-2008, 02:42 AM #2791
Predikant in kerk gedreig en beroof
STELLENBOSCH. – Twee mans het 'n predikant van 'n Metodiste-kerk in Somerset-Wes met 'n vuurwapen in die kerk gedreig en beroof nadat hulle onder valse voorwendsels by die kerk ingelaat is.
Eerw. Michel Hansrod, die predikant van die kerk in Andries Pretoriusstraat, het gister telefonies uit Johannesburg (waar hy 'n vergadering bywoon) gesê hulle het 'n bediening wat haweloses in Somerset-Wes help. Verskeie mense kom elke dag kospakkies by die kerk afhaal.
Die twee mans het Maandag omstreeks 08:00 opgedaag en is deur die huishoudelike werker, me. Teresa Mono, meegedeel dat die kerkkantoor eers ná 09:00 oopmaak. "Ek het self met hulle gepraat en gesê hulle moet terugkom."
Hulle het omstreeks 10:30 teruggekeer terwyl die leraar op sy rekenaar besig was. Sy sekretaresse, me. Yolanda Jacobs, het vir hulle gesê hy is besig en dat hulle ongelukkig 'n tydjie sal moet wag. Hulle het gesê hulle sal terugkom.
Hulle het vir 'n derde keer om 11:00 teruggekeer en tot 11:25 gewag. "Ek het die sekerheidshek oopgemaak en hulle gevra waarmee ek kan help. Iemand is glo dood, maar iets het nie vir my sin gemaak nie en ek het hulle 'n paar vrae gevra.
"Een het skielik 'n vuurwapen uit sy inkopiesak gehaal en gevra waar die geld is. My sekretaresse het dit gesien en begin skree."
Mono het die geraas gehoor en kom kyk wat aangaan. Hulle het die vuurwapen op haar gerig. Mnr. Harold Feale (73), die sekretaresse se pa, wat met 'n bouprojek by die kerk help, is gedwing om nader te kom.
"Ek het vir hulle die geld (R1 400) in my beursie gegee," het Hansrod gesê.
Die mans het meer geld geëis. Jacobs het paniekerig begin raak en gesê daar is 'n kluis. Haar pa is gedwing om die kluis oop te maak nadat hulle die sleutels gevat het.
"Daar was net kleinkasgeld in die kluis. Ons hou nie die geld wat by Sondae se dienste ingesamel word op die perseel nie."
Die twee verdagtes het met sowat R5 000 weggekom.
Die kerkkantoor is vir die week gesluit.
Supt. Mary-Ann Williams van die Somerset-Wes-polisie het die voorval bevestig.
06-26-2008, 04:04 AM #2792
Polisie skiet 12-jarige 'rower' dood
Middelburg. – Die polisie het eergister 'n 12-jarige seun doodgeskiet wat betrokke was by 'n rooftog in Marlothpark.
'n Veertienjarige seun is in hegtenis geneem.
Hulle was moontlik by 'n rits rooftogte by huise in dié vakansiedorp betrokke.
Albei is van Mosambiek en onwettig in die land.
Die tieners is opgespoor drie uur nadat hulle glo op me. Alison FitzGerald (45) in haar huis in Erdvarkstraat geskiet het, het kapt. Leonard Hlathi, provinsiale polisiewoordvoerder, gesê.
FitzGerald het gister vertel sy was van aangesig tot aangesig met haar aanvaller. "Hy was gewapen met 'n AK47 en het sonder om 'n woord te sê twee skote geskiet. Die eerste skoot het oor my linkerskouer gevlieg en my hare gesny. Die tweede skoot het my linkerhand se ringvinger getref."
Die twee tieners het op 'n landgoed in die Komatipoort-omgewing geskuil. Hulle het op die polisie begin skiet en die polisie het teruggeskiet.
Die 12-jarige seun, wat nog nie geïdentifiseer is nie, is deur 'n 9 mm-koeël in die bobeen getref. Hy het kort daarna aan die skietwond beswyk.
Die 14-jarige verskyn vandag in die Komatipoort-landdroshof op aanklagte van poging tot moord en die onwettige besit van 'n vuurwapen.
Die polisie het op 'n AK47-geweer beslag gelê wat intussen vir ballistiese toetse gestuur is. Na verneem word, is 'n AK47 in 15 van die aanvalle op Marlothpark-huise gebruik.
FitzGerald het gister gesê sy en haar twee dogters, Niamh (6) and Nickita (4), is nog erg geskok.
Sy en haar man, Nick, het kort ná 17:00 saam met hul twee dogters by die huis aangekom.
Mnr. FitzGerald het die huis oopgesluit, die alarm afgeskakel en weer na die oprit gestap om die motor te gaan parkeer.
Me. FitzGerald en die kinders het ingegaan. Sy het met die trappe opgestap na die tweede verdieping om die veiligheidsdeur te gaan oopmaak.
Niamh was in daardie stadium in die toilet op die grondvloer en het gesien hoe iemand by die voordeur instap. Sy het vir haar ma geskreeu dat hy 'n vuurwapen by hom het.
Me. FitzGerald het gesê sy het by die trappe afgehardloop en hy het voor haar gestaan met die AK47.
Nadat hy op haar geskiet het, het die verdagte omgedraai en uitgehardloop.
Nickita het uitgehardloop en histeries na haar pa geroep.
"Toe ek in die huis kom, het Alison haar hand in 'n handdoek toegedraai," het mnr. FitzGerald vertel. "Sy het toe reeds die paniekknoppie gedruk.
"Niamh het 'n tweede verdagte by die swembad gesien, maar dié het vermoedelik gevlug toe die eerste verdagte by die deur uitgehardloop het."
Veiligheidswagte van Field Sekuriteit en lede van die polisie se eenheid teen georganiseerde misdaad was binne minute op die toneel en het die huis en erf gefynkam.
Hulle het inligting opgevolg waarna die jeugdiges opgespoor is.
Inwoners van Marlothpark, wat aan die Krugerwildtuin grens, het die afgelope jaar erg onder gewapende rowers deurgeloop.
'n Spesiale polisietaakspan is aangestel om die vlaag misdade te ondersoek.
Middelburg - The police shot dead a 12-year-old boy who was involved in a robbery in Marloth Park on Tuesday. A 14-year-old boy was arrested.
The boys were suspected to have been involved in a series of house robberies in the holiday town.
Both children were from Mozambique and were in the country illegally.
Captain Leonard Hlati said the two boys were found about three hours after they had shot Alison FitzGerald, 45, in her house in Erdvark Street.
Alison said on Wednesday that she had been face to face with her attacker.
"He was armed with an AK-47 and, without saying a word, he fired two shots. The first shot flew over my left shoulder and cut my hair. The second hit the ring finger on my left hand," she said.
The two boys were hiding on an estate in the Komatipoort area. They began firing at the police who returned fire.
The 12-year-old boy, who had not yet been identified, was shot in the thigh with a 9mm pistol. He died from the gunshot wound shortly afterwards.
Sent for ballistic tests
The 14-year-old boy was to appear in Komatipoort Magistrate's Court on Thursday on charges of attempted murder and illegal possession of a firearm.
The police seized an AK-47 rifle which has been sent for ballistic tests. It was presumed that an AK-47 was used in 15 of the Marloth Park attacks.
Alison said on Wednesday she and her two daughters Niamh, six, and Nickita, four, were still in shock.
Alison and her husband, Nick, arrived at home with their two daughters shortly after 17:00.
Nick unlocked the house, deactivated the alarm and walked back to the driveway to park the car. Alison and the girls went inside and she walked up the stairs to the second storey to open the security door.
Niamh was in the bathroom on the ground floor and saw a man walking in the front door. She shouted to her mother that the man had a gun.
Alison said she ran down the stairs and he stood in front of her with the AK-47.
After he shot her, he turned and ran outside.
Nickita ran outside and hysterically called her father. Nick said: "When I came into the house, Alison had wrapped her hand in a handkerchief and already had pressed the panic button.
"Niamh saw a second person at the swimming pool, but he presumably fled when the first one ran out the door."
Security guards from Field Security and members of the police's unit against organised crime were on the scene within minutes and fine-combed the property.
They followed up on information and traced the boys.
Residents of Marloth Park, which borders the Kruger Park, have experienced a spate of armed robberies in the past year.
A police team was appointed to investigate the scourge of crimes in the holiday town.
06-26-2008, 04:22 AM #2793
Meyer en Swanepoel het van die huis weggery om die bakkie op omliggende paaie te gaan soek. Dis tóé dat die rowers met die bakkie op die vlug laan.
06-26-2008, 04:28 AM #2794
Judge puts landlady-killers away
A couple who brutally murdered their 70-year-old landlady because they owed her R500 in rent will effectively serve 25 years in jail for their "shameless act".
Johannesburg High Court Judge Frans Malan on Wednesday passed sentence on Liyaqath Ahroon, 31, and his 23-year-old wife Cachandra De Vos for the murder of Bridget Theresa Cairns in her Sandton home on November 15 2006.
The couple were also found guilty in April for stealing the woman's car after the murder.
They loaded her body into the boot before driving to Evander in Mpumalanga, where they set her body alight.
De Vos complained that the landlady was 'a pest'
Ahroon and De Vos pleaded guilty.
Earlier, the two made contradictory confessions, before different magistrates, blaming each other for the murder.
Ahroon told the court that his wife had attacked Cairns after a fierce argument over money owed for rent, hitting her with a spanner before ordering him to finish the woman off. He stabbed her twice.
He said De Vos complained that the landlady was "a pest".
But De Vos said Ahroon initially attacked Cairns with a wooden elephant ornament and then ordered her to bring him a knife, which he used to stab Cairns multiple times.
De Vos's lawyer, advocate Enrico Guarneri, said the motive for the murder was that Cairns had touched the couple's Qur'an without performing ritual cleansing.
At an earlier hearing, the judge accepted that there had been an argument over rent.
On Wednesday, he sentenced each to 20 years for the murder, five for car theft, five for malicious injury to property and five years for destroying a corpse. Each is to serve 25 years.
Judge Malan said he had not given the maximum sentence of life because Ahroon and De Vos had pleaded guilty and were very young when they committed the crimes.
06-27-2008, 03:38 AM #2795
Vrygelaat om te moor
Twee van Danielle Esterhuizen (5) se moordenaars is enkele dae voor haar moord uit die tronk vrygelaat.
Boonop het die Johannesburgse hooggeregshof gister gehoor dat David Nqomane (31), die skieter, 'n reeksoortreder is. Hy is selfs al na Mosambiek gedeporteer, maar het teruggekeer na die land en is in 1998 skuldig bevind op aanklag van diefstal.
Hy was uit op parool nadat hy 'n gedeelte van sy tronkstraf van drie jaar vir dié oortreding uitgedien het, toe hy in 2000 weer skuldig bevind is.
Dié keer was dit op 'n aanklag van poging tot diefstal. Hy is 'n tweede keer tronk toe gestuur, vir vyf jaar.
In 2001 is hy ook skuldig bevind aan aanranding, maar net gewaarsku.
Dit is onbekend hoeveel van die tweede diefstalvonnis hy uitgedien het, maar hy is later weer aangekeer op 'n aanklag waarvan die besonderhede nie in die hof genoem is nie.
Hy is aangehou en vyf dae voor die moord op Danielle uit die Krugersdorp-gevangenis vrygelaat.
Die derde beskuldigde, Thabang Jane (26), is op 1 Desember 2006 uit dieselfde gevangenis vrygelaat waar hy verhoorafwagtend was.
Insp. Peet Venter, die ondersoekbeampte, het getuig dit is onseker waarvoor Jane aangehou is, omdat hy nie 'n misdaadgeskiedenis het nie.
Dié twee en Tsakane Sithole (25) is ná Danielle se dood skuldig bevind op aanklagte van moord, vier aanklagte van poging tot moord en die onwettige besit van 'n vuurwapen en ammunisie.
Sy is op 20 Desember 2006 in 'n rooftog by die Riebeeckmeer in Randfontein op haar ma, me. Anél Esterhuizen, se skoot geskiet.
Die Esterhuizens se sielkundige, me. Fantine Nel, het gister in die drie se vonnisverrigtinge getuig dat die egpaar se lewens rondom Danielle gedraai het. "Diederick (haar pa) se werk is in gevaar omdat hy konsentrasieprobleme ondervind en albei ly aan post-traumatiese stres. Hulle sien onwillekeurig beelde van hul dogtertjie met die blonde hare, die koeëlgat in haar kop en die bloed."
Die hofsaal was volgepak met vriende en familie en sommiges het tydens die verrigtinge hoorbaar gesnik.
Al drie die moordenaars het emosieloos geluister en telkemale na die dak en mure gekyk.
Die verdediging het aangevoer dat die mans se ouderdom as versagtende faktor in ag geneem moet word.
Regter H. Sadulker het hierop teruggekap en gevra: "Noem jy dít jonk?"
"En is dit 'n verskoning? Ons almal lewe in huisarres in hierdie land," het sy gesê. Adv. Jacqueline Steyn, staatsaanklaer, het die minimumvonnis van lewenslange tronkstraf vir moord gevra, asook 15 jaar vir elk van die vier klagte van poging tot moord, drie jaar vir die onwettige besit van 'n vuurwapen en 12 maande vir die onwettige besit van ammunisie.
Die Esterhuizens het buite die hof gesê hulle is effens teleurgesteld dat die uitspraak tot volgende Dinsdag voorbehou is, maar nie gefrustreerd nie.
06-27-2008, 03:42 AM #2796
'Verwyder hom vir ewig'
PORT ELIZABETH. – "Jy is niks anders nie as 'n misdadiger en 'n wreedaard wat 'n gevaar vir die samelewing inhou. Jy moet vir ewig uit die samelewing verwyder word."
Met dié woorde het regter Piet van der Bijl die moordenaar van 'n 89-jarige vrou, Zukile Williams (25), lewenslank tronk toe gestuur.
Mev. Ivy Elizabeth Linsenmeyer van Humansdorp se erg verrinneweerde, bebloede en naakte liggaam is in April 2007 in haar huis aangetref.
Sy het oop wonde en skaaf- en kneusplekke oor haar hele lyf gehad. Haar ribbes was gekraak, 'n been in haar gesig gebreek en haar lewer geskeur.
Die staat het aangevoer Williams het haar die betrokke aand in haar huis oorval, aangerand, beroof van geld wat sy agter haar wasbak weggesteek het, verkrag en uiteindelik vermoor.
Haar woning is in 'n chaotiese toestand gelaat, wat glo aangedui het dat die oorledene beroof is. Linsenmeyer het ook kneusplekkeen beserings aan haar geslagsdele gehad, wat volgens die staat 'n aanduiding was dat sy verkrag is.
Van der Bijl was egter van oordeel dat die staat nie bo redelike twyfel bewys het sy is beroof en verkrag nie. Daarom het hy Williams onskuldig bevind op dié twee aanklagte.
Op die aanklag van moord was die regter vas oortuig Williams is skuldig.
Williams se vingerafdruk is in die oorledene se huis gevind. Hy het ook 'n uitwysing van die moordtoneel gedoen en die laaste spyker in sy kis was die erkenning wat hy aan 'n hofordonnans gemaak het.
Hy het tydens die verhoor aan 'n hofordonnans erken hy het Linsenmeyer vermoor en beroof.
Williams het aan hom gesê Linsenmeyer was in haar japon geklee toe hy die huis binnegegaan het. Sy het glo begin skree en daarom het hy haar begin aanrand.
Hy het verder erken hy wou haar beroof, maar het haar vermoor omdat sy hom ná die voorval sou kon uitken.
Williams se regsverteenwoordiger, adv. Jodene Coertzen, het gevra dat die regter genade aan Williams betoon.
Die senior staatsadvokaat mnr. Jason Thysse het hierop gesê hy verdien nie genade nie omdat hy geen genade aan Linsenmeyer betoon het nie.
Hy het bygevoeg die oorledene het voor haar dood "deur hel gegaan". "Dis die mees brutale moord wat ek in 'n lang tyd gesien het. Die beelde sal vir 'n lang tyd by my spook," het Thysse driftig gesê.
Van der Bijl het saamgestem. Hy meen Linsenmeyer se laaste oomblikke was vol vrees, pyn en lyding.
"In sy kort lewe het hy verskeie kere met die gereg gebots," het die regter oor Williams se vorige veroordelings gesê.
"Hy (Williams) is 'n oneerlike en gewelddadige man. Hy het geen respek vir die goedere en liggaam van ander nie en moet die langste moontlike vonnis opgelê word," het Van der Bijl sy vonnisoplegging afgesluit.
Die moord op die geliefde Linsenmeyer het verlede jaar gelei tot 'n groot optog teen misdaad in die dorp. Meer as duisend mense het die strate ingevaar om hul misnoeë met veral die hoë voorkoms van moord en verkragting te kenne te gee en om te vra dat mense wat hulle aan dié misdade skuldig maak borgtog geweier word.
06-28-2008, 03:07 AM #2797
Boere span saam om kaper vas te trek
'n Ontstelde boer wat wou kla oor 'n vragmotorbestuurder "wat soos 'n vark ry", het die vragmotor se eienaar gebel – net om uit te vind dit is vroeër gekaap.
Boere van Mogwadi (Dendron) in Limpopo het daarna saamgespan om dit van die pad te trek en die kaper aan te keer.
Die vragmotor van mnr. Ernst Brits, van 'n plaveiselmaatskappy in Meyerton in die Vaaldriehoek, is Dinsdagaand buite Tsakane aan die Oos-Rand gekaap. Die volgende middag het hy 'n oproep uit Mogwadi van mnr. Walter Slippers, die boer, gekry wat oor die vragmotorbestuurder se padgedrag wou kla. Hy het onder meer amper 'n botsing met 'n ander voertuig veroorsaak. Slippers het Brits se kontaknommer op 'n advertensiebord op die vragmotor gekry.
Brits het Slippers ingelig dat die vragmotor gekaap is.
"Walter het gesê hy sal vir 'n rukkie agter die vragmotor aanry terwyl ek die polisie in die hande kry," het Brits gesê.
"Terwyl ek my verhaal aan die polisie verduidelik het, het Walter ook probeer om die polisie te kontak. Hy het later al die boere in die omgewing op sy radio geroep waarna hulle die vragmotor afgetrek het."
Volgens Brits het die polisie op die toneel gekom net toe die boere die vragmotor tot stilstand gebring het.
Supt. Ronel Otto, provinsiale polisiewoordvoerder in Limpopo, het bevestig dat 'n man in hegtenis geneem is en Maandag in die landdroshof in Mogwadi op 'n aanklag van die besit van 'n gesteelde vragmotor sal verskyn.
Daarna sal hy na Gauteng gebring word waar die oorspronklike kapingsaak ondersoek word.
"Ek het nie gedink daar is nog mense in Suid-Afrika wat sulke dinge doen nie," het Brits gesê. "Daar is nog mense wat ander sal help."
Brits het reeds sy vragmotor teruggekry.
06-28-2008, 03:08 AM #2798
Alleen moes sy in stikdonker toilet kraam
Sy het stoksielalleen en bewend van die koue in 'n stikdonker toilet van 'n staatshospitaal geboorte gegee aan haar dooie baba.
Ná 'n halfuur se vergeefse geroep na verpleegsters het sy haar vriend op sy selfoon gebel om haar te kom help.
Só vertel me. Hannie Venter (25) van Rustenburg in Noordwes oor haar nagmerrie-ondervinding in 'n kraamsaal van dié stad se provinsiale hospitaal.
Venter het 'n paar dae tevore uitgevind haar baba, waarmee sy agt maande swanger was, is in haar baarmoeder dood.
" 'n Ginekoloog in 'n private hospitaal sou 'n keisersnee doen, maar ons het op die nippertjie uitgevind die mediese fonds betaal nie (daarvoor nie).
"Op 11 Junie is ons na die provinsiale hospitaal waar 'n dokter gesê het ek moet elke vier ure 'n induksiepil kry. Die verpleegsters het dit egter elke ses ure toegedien.
"Daar lê en wag ek toe tussen al die ma's wie se babatjies se harte nog geklop het.
"Teen 22:00 het ek aan die verpleegsters gesê die kraampyne begin erger raak. Hulle het onderneem om terug te kom."
Venter is later toilet toe. Op pad het sy glo gesien hoe een van die verpleegsters, wat veronderstel was om haar te monitor, op 'n bed sit en klets met 'n ander pasiënt.
"Toe ek wou opstaan van die toilet, het ek gevoel die baba kom uit.
"Die lig in die badkamer was stukkend. Ek het net die liggie van my selfoon gehad om te sien.
"Ek het geroep en geroep, maar niemand het gekom nie. Ná wat soos 'n ewigheid gevoel het, het ek my vriend op sy selfoon gebel by die huis waar hy na my ander kind omgesien het."
Mnr. Willem van der Westhuizen het hospitaal toe gejaag. Daar het verpleegsters volgehou Venter is in haar bed, totdat hy hulle gekonfronteer het oor die oproep uit die toilet.
Venter sê sy kon waar sy huilend in die stikdonker toilet gesit het, hoor hoe hy met die verpleegsters praat. "Toe ek by haar kom, het sy steeds daar gesit, met die dooie baba nog aan die naelstring in die toilet. Dit was nie 'n mooi gesig nie."
Venter is terug na die saal geneem waar 'n dokter die plasenta verwyder het. Die dokter het opdrag gegee verpleegsters moes Venter was, maar hulle is vort sonder om dit te doen.
Toe sy later met haar bebloede lyf na 'n ander saal oorgeplaas is, het Venter glo gesien hoe 'n paar verpleegsters lê en slaap, toegegooi op stoele wat teen mekaar geskuif is.
In die ander saal het 'n man glo poedelnakend, met net 'n drup in sy arm, rondgeloop.
Die volgende oggend moes sy glo weer haar vriend bel om haar te kom was.
Dr. Andrew Robinson, waarnemende hoof van die Noordwes-gesondheidsowerheid, het gesê dié soort behandeling word nie as aanvaarbaar beskou deur die departement nie. Die saak word glo ondersoek.
06-28-2008, 03:11 AM #2799
06-28-2008, 03:14 AM #2800
Drie mans wat 'n boer van Roedtan, Limpopo, geskiet en sy vrou koelbloedig vermoor het, is gister gevonnis tot lewenslange tronkstraf.
Herbert Ramushu (25), Zethonia Mamphulu (26) en Ben Mokobe (32) is in die hooggeregshof in Modimolle (Nylstroom) gevonnis, berig Sapa.
Hulle is vroeër skuldig bevind aan die moord van mnr. Hennie Janse van Vuuren (53) en sy vrou, Celia (53).
Dié egpaar is in Desember 2005 op hul plaas Doringfontein, buite Roedtan, vermoor. Beeld het vroeër berig dat Van Vuuren op sy knieë by sy plaashek langs sy bakkie gedwing is voordat hy in die voorkop geskiet is. Dit was kort nadat sy vrou koelbloedig in die tuin voor hul huis doodgeskiet is.
Ramushu is die dag na die voorval vasgetrek terwyl Mam?phulu en Mokobe twee weke later gearresteer is.
Buiten die twee aanklagte van moord, is die beskuldiges ook skuldig bevind aan aanklagte van die onwettige besit van 'n vuurwapen en ammunisie en roof met verswarende omstandighede.
Supt. Ronel Otto, polisiewoordvoerder, het gesê al drie beskuldigdes is lewenslange vonnisse opgelê vir die moordaanklagte.
Hulle is 'n bykomende 15 jaar gevangenisstraf opgelê vir roof met verswarende omstandighede, vyf jaar vir die onwettige besit van 'n vuurwapen en drie jaar vir die onwettige besit van ammunisie.